Druk (filma)

Druk 2020ko Thomas Vinterberg daniar zinema zuzendariaren film dramatiko bat da. Mads Mikkelsen, Thomas Bo Larsen, Magnus Millang eta Lars Ranthe aktoreek antzeztu zuten.

Donostiako Zinemaldiko 68. edizioaren Sail Ofizialen lehiatu zen eta Gizonezko Aktore Onenaren Zilarrezko Maskorra (Mads Mikkelsen, Thomas Bo Larsen, Magnus Millang eta Lars Ranthe) irabazi zuen. Europako Zinema sarietako 33. edizioan, 2020ko Europako film onena izendatu zuten. 93. Oscar Sarietan Nazioarteko film onenaren Oscar Saria irabazi zuen.

Argumentua 

Teoria baten arabera, gure odolean alkohol kantitate txiki batekin jaio beharko genuke, mozkor puntu batekin, gure burua inguratzen gaituen mundura zabaldu, gure arazoak arindu eta sormena areagotzen delako. Teoria horrek bultzatuta, Martin eta bere hiru lagun –bigarren hezkuntzako irakasle dira hirurak, eta nazkatuta daude– esperimentu batean murgilduko dira; lanaldian, beti intoxikazio etiliko maila berari eutsiko diote. Churchillek alkoholaren eraginpean irabazi bazuen Bigarren Mundu Gerra, nork daki zer egin dezaketen trago gutxi batzuek beraien eta ikasleen alde?

Bitxikeriak 
Thomas Viterbergen alaba txikiena, Ida, filmean parte hartu behar zuen, baina filmaketarako prestaketak egiten ari ziren bitartean, auto istripu batean hil zen. Filmean alaba txikiaren gelakideek hartzen dute parte hari eginiko omenaldi gisa.

Sariak eta hautagaitzak

Aktoreak 
 Mads Mikkelsen: Martin
 Thomas Bo Larsen: Tommy
 Lars Ranthe: Peter
 Magnus Millang: Nikolaj
 Maria Bonnevie: Trine
 Susse Wold: Rektor

Erreferentzia

Kanpo estekak 
 IMDb-ko fitxa 

2020ko filmak
Danimarkako filmak
Herbehereetako filmak
Suediako filmak
Alkoholismoari buruzko filmak
Drama filmak
BAFTA film saridunak
Ingelesa ez den hizkuntza batean egindako film onenaren Oscar sariaren irabazleak